b'\n_START_ARTICLE_\nSkulptura Dobro more\n_START_PARAGRAPH_\nSkulptura Dobro more rad je rije\xc4\x8dkog umjetnika Vjekoslava Voje Radoi\xc4\x8di\xc4\x87a. Smje\xc5\xa1tena je na Pavlinskom trgu u Rijeci, a otkrivena uo\xc4\x8di Dana za\xc5\xa1titnika grada sv. Vida 14. lipnja 2012. godine.\n_START_SECTION_\nOpis\n_START_PARAGRAPH_\nSkulptura Dobro more izra\xc4\x91ena je od metala, oslikana akrilnim bojama i te\xc5\xbei oko 500 kilograma. Visoka je oko \xc4\x8detiri metra, duga oko dva metra, a \xc5\xa1irine je oko jedan metar. Voju Radoi\xc4\x8di\xc4\x87a za izradu skulpture anga\xc5\xbeirao je Grad Rijeka, a umjetnik je u svoje rje\xc5\xa1enje uklopio i sliku koja se prostire na 170 \xc4\x8detvornih metara pro\xc4\x8delja zgrade, u pozadini skulpture na Pavlinskom trgu. U realizaciju ovog projekta, Grad Rijeka ulo\xc5\xbeio je oko 940 tisu\xc4\x87a kuna. Arhitekt Vladi Brali\xc4\x87 sa suradnicima Arhitektonsko-gra\xc4\x91evinskog atelje-a d.o.o. iz Rijeke predlo\xc5\xbeio je smje\xc5\xa1taj skulpture u prostoru te oblikovanje njenog postolja.'